《鹊踏花翻 西秦车中携鹦鹉南归，数日飞去》
清代·董元恺

陇树秋深，秦宫月落，携将鹦鹉随归骑。归来水驿山程，听慧堪论，新诗读向闺人记。

朱帘初捲忽开笼，青云直上堪垂翅。惊视。千里高飞难致。

空辜负、主人情意。怎似燕燕相依，年年频至。好把奇毛秘。

思乡莫便入函关，且教历尽江南地。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。